turjo4nis/wikipedia-bn-dump-20250701 huggingface dataset:
জি২০

দ্যা গ্রুপ অব টোয়েন্টি ফিন্যান্স মিনিস্টারস অ্যান্ড সেন্ট্রাল ব্যাংক গভর্নরস (জ়ি-২০, জি২০, গ্রুপ অব টোয়েন্টি) হল বিশ্বের ২০টি দেশের অর্থমন্ত্রী ও তাদের কেন্দ্রীয় ব্যাংকসমূহের গভর্নরের সমন্বয়ে গঠিত একটি জোট বা গ্রুপ। এটি ১৯৯৯ সালে আন্তর্জাতিক আর্থিক স্থিতিশীলতা উন্নয়ন সম্পর্কিত নীতি আলোচনার লক্ষ্য নিয়ে প্রতিষ্ঠিত হয়। গ্রুপের সদস্য দেশ ১৯টি এবং এর সাথে ইউরোপীয় ইউনিয়নও অন্তর্ভুক্ত এবং ইউরোপীয় কাউন্সিলের প্রেসিডেন্ট ও ইউরোপীয় সেন্ট্রাল ব্যাংক ইউরোপীয় ইউনিয়নের প্রতিনিধিত্ব করে থাকে। জি২০ দেশসমূহের রাষ্ট্রপ্রধান ও সরকারপ্রধানগণও গ্রুপের সম্মেলনে তাদের নিজ নিজ দেশের পক্ষে প্রতিনিধিত্ব করেন। সমষ্টিগতভাবে জি২০–এর অন্তর্ভুক্ত দেশসমূহ পৃথিবীর মোট জাতীয় উৎপাদনের ৮৫%, বিশ্বের মোট বাণিজ্যের ৮০% ও পৃথিবীর দুই-তৃতীয়াংশ জনসংখ্যা গঠন করে। 

২০২০ সালের হিসাব মতে, এই গ্রুপের ২০ জন সদস্য: আর্জেন্টিনা, অস্ট্রেলিয়া, ব্রাজিল, কানাডা, চীন, ফ্রান্স, ইউরোপীয় ইউনিয়ন, জার্মানি,মেক্সিকো, ইন্দোনেশিয়া, ইতালি, জাপান, ভারত, রাশিয়া, সৌদি আরব, দক্ষিণ আফ্রিকা, দক্ষিণ কোরিয়া, তুরস্ক, যুক্তরাজ্য ও মার্কিন যুক্তরাষ্ট্র। স্পেন এই জোটের স্থায়ী আমন্ত্রিত অতিথি। 

কানাডার সাবেক অর্থমন্ত্রী পল মার্টিন সর্বপ্রথম জি২০ গঠনের প্রস্তাব পেশ করেন। বিশ্বের প্রধান ও উদীয়মান অর্থনৈতিক শক্তিসম্পন্ন দেশসমূহের মধ্যে পারস্পরিক সহযোগিতা, আর্থিক স্থিতিশীলতা বজায় রাখা ইত্যাদি ছিল জি২০ গঠনের উদ্দেশ্য এবং ২০০৯ সালের ২৫শে সেপ্টেম্বর জি২০ এর নেতারা ঘোষণা দেন যে, জি৮ কে জি২০ অদূর ভবিষ্যতে প্রতিস্থাপন করবেন।  ২০১১ সাল থেকে গ্রুপটির বার্ষিক সম্মেলন নিয়মিত অনুষ্ঠিত হয়েছে। 

এর সর্বশেষ সম্মেলন ২০২৩ সালের ৯–১০ সেপ্টেম্বরে ভারতের দিল্লিতে অনুষ্ঠিত হয়।

পদের আবর্তন
কোন সদস্যকে নির্দিষ্ট বছরের জন্য জি-২০ নেতাদের বৈঠকে সভাপতিত্বের দায়িত্ব দেয়া হবে তা নির্ধারণ করতে, ১৯ টি সার্বভৌম দেশকে সর্বোচ্চ চার সদস্যের পাঁচটি ভিন্ন ভিন্ন গ্রুপ-এ বিভক্ত করা হয়। এশীয় দেশগুলোকে গাঢ় করা হলো।

তথ্যসূত্র

বহিঃসংযোগ 

 Official G-20 website 
 2010 Seoul G20
 G-20 Information Centre  from the University of Toronto
 A Guide To Committees, Groups, And Clubs from the International Monetary Fund
 G20 Special Report guardian.co.uk
 IPS News - G20 Special Report

জি২০
আন্তর্জাতিক অর্থনৈতিক সংস্থা
অর্থনৈতিক সংগঠন
আন্তঃসরকারি সংস্থা
১৯৯৯-এ প্রতিষ্ঠিত সংগঠন
২০০৮ গ্রীষ্মকালীন অলিম্পিকে জুডো – পুরুষদের ১০০ কেজি

২০০৮ গ্রীষ্মকালীন অলিম্পিকে জুডোতে পুরুষদের ১০০কেজি বিভাগের প্রতিযোগিতা অনুষ্ঠিত হয় ১৪ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় সন্ধ্যা ৮:০০টার সময়।

পুরুষদের জুডো ওজন শ্রেণীর এই বিভাগ দ্বিতীয় সর্বোচ্চ ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর সর্বোচ্চ ১০০কিলোগ্রাম বা তার কম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।

পদকবিজয়ী

টুর্নামেন্টের ফলাফল

ফাইনাল

ম্যাট ১

ম্যাট ২

রেপোশে

পাদটিকা 
 পুরুষদের জুডো -১০০কেজি প্রতিযোগিতার তালিকা
 প্রতিযোগিতার ধরন

২০০৮ গ্রীষ্মকালীন অলিম্পিকে জুডো বিভাগসমূহ
সিদ্দিকুর রহমান

সিদ্দিকুর রহমান (জন্ম: ২০ নভেম্বর, ১৯৮৪) বাংলাদেশের গল্‌ফ খেলোয়াড় বা গল্‌ফার। তিনি ২০১০ খ্রিষ্টাব্দে বাংলাদেশের পক্ষে প্রথম গলফার হিসেবে জয় করেছেন এশিয়ান ট্যুর শিরোপা। তার ক্রীড়া নৈপুণ্যের জন্য কলকাতার এই সময় পত্রিকা বাংলার টাইগার উডস নামে অভিহিত করে। ২০১৬ রিও অলিম্পিকে তিনি প্রথম বাংলাদেশি ক্রীড়াবিদ হিসেবে সরাসরি অংশগ্রহণ করার যোগ্যতা অর্জন করেন।

জন্ম ও শৈশব 
১৯৮৪ খ্রিষ্টাব্দের ২০ নভেম্বর সিদ্দিকুর রহমান জন্মগ্রহণ করেন মাদারীপুরে। পারিবারিক নাম মোহাম্মদ সিদ্দিকুর রহমান। তার বাবার নাম আফজাল হোসেন এবং মায়ের নাম মনোয়ারা বেগম। পরিবারের চার ভাইয়ের মধ্যে সিদ্দিকের অবস্থান তৃতীয়। জন্ম থেকেই প্রচন্ড অভাবের মধ্যে বেড়ে উঠেন তিনি। বাংলাদেশের স্বাধীনতার পরপর বাবা আফজাল হোসেন পুরো পরিবার নিয়ে পেটের দায়ে এসে উঠেছিলেন ঢাকার খানিক বাইরে ধামালকোটের বস্তিতে। সেই সন্ত্রাসময় স্থানটিতে বেড়ে ওঠতে ওঠতে সিদ্দিক একসময় পাশের বাড়ির এক ছেলের সাথে চলে যান ঢাকাস্থ কুর্মিটোলায় অবস্থিত সেনাবাহিনীর গলফ ক্লাবে। সেখানে তিনি 'বলবয়' হিসেবে বল কুড়ানোর কাজ করতে শুরু করেন, তখন তিনি পড়তেন দ্বিতীয় শ্রেণীতে। এভাবে তার সামান্য কিছু আয় (৩০ টাকার মতো) হতে থাকে। আর পাশাপাশি কাছ থেকে দেখার সুযোগ তৈরি হয় এই সাহেবী খেলার।

একসময় 'বলবয়' থেকে 'ক্যাডি' পদে পদোন্নতি হলো তার। এবারে তিনি খেলোয়াড়দের পেছন পেছন তাদের সরঞ্জাম বহন করার এবং টুকটাক সহায়তা করার সুযোগ পান। আর এভাবে এই খেলার পোকা মাথায় ঢুকে যায় তার। তিনি তার স্বল্প সামর্থ্য দিয়ে এক লোহার দোকানে গিয়ে লোহার রড দিয়ে গলফ ক্লাবের মতো একটা কিছু তৈরি করে নেন। পড়ালেখার পাশাপাশি ক্যাডি'র দায়িত্ব পালন করেও সিদ্দিক তখন এই আনকোরা ক্লাব দিয়ে গলফ চর্চা করতেন।

গলফের প্রাথমিক জীবন 
২০০০ সালের দিকে বাংলাদেশের গলফ ফেডারেশনের কর্মকর্তাদের উদ্যোগে দেশে প্রতিযোগিতামূলক গলফে বলবয়-ক্যাডি হয়ে আসা সুবিধাবঞ্চিত গলফারদের সুযোগ হয়। আর সেই সুযোগে কোচের অধীনে শুরু হয় সিদ্দিকুর রহমানের অনুশীলনও। তখন তার আগ্রহ এবং ধৈর্য ছিল আর-সবার থেকে ঢের বেশি। একসময় এই আগ্রহ আর ধৈর্যের ফলও পেতে শুরু করলেন। সবাইকে আশ্চর্য করে দিয়ে তিনি জিততে শুরু করলেন: একে একে ১২টি অপেশাদার গলফ টুর্নামেন্টের শিরোপা জিতে ফেললেন সিদ্দিক।

অপেশাদার গলফে তার সাফল্য তাকে টেনে নিলো পেশাদার গলফের দিকে এবং ২০০৮ খ্রিষ্টাব্দে শুরু হলো তার পেশাদার গলফের জগত। যথারীতি সেখানেও সাফল্যের স্বাক্ষর রাখলেন সিদ্দিক। ২০০৮ ও ২০০৯ খ্রিষ্টাব্দে ভারত ও বাংলাদেশ সার্কিটের ৪টি পোশাদার শিরোপা জিতলেন সিদ্দিক।

পুরস্কার ও সম্মাননা 

সিদ্দিকুর রহমান ১২টি অপেশাদার গলফ টুর্নামেন্ট জয় করেছেন। এর মধ্যে বাংলাদেশে জিতেছেন ৫টি, পাকিস্তান, নেপাল ও শ্রীলঙ্কায় জিতেছেন ২টি করে, আর একটি জিতেছেন ভারতে। ২০১০ খ্রিষ্টাব্দে প্রথম বাংলাদেশী গলফার হিসেবে সুযোগ পান এশিয়ান ট্যুর-এ অংশ নেয়ার। এবং এ বছরই ব্রুনাই ওপেন শিরোপা জিতে নেন। একই বছর তিনি এশীয় গলফারদের র‌্যাঙ্কিংয়ে ৯-তে উঠে আসেন। ২০১০ খ্রিষ্টাব্দে প্রথম বাংলাদেশী হিসেবে এশিয়ান ট্যুর-এ স্থান পাবার পর পরই ১ আগস্ট প্রথম বাংলাদেশী হিসেবে তিনি  এশিয়ান ট্যুর-এর শিরোপা জয় করেছেন। ২০১৩ সালের নভেম্বরে হিরো ইন্ডিয়া ওপেন গলফ টুর্নামেন্টে তিনি চ্যাম্পিয়ন হন।  ২০১৬ রিও গেমসে উদ্বোধনী অনুষ্ঠানে বাংলাদেশের পতাকা বহন করেন তিনি।

তথ্যসূত্র

বহিঃসংযোগ 

Profile on the Professional Golf Tour of India's official site

১৯৮৪-এ জন্ম
জীবিত ব্যক্তি
বাংলাদেশী পুরুষ গলফ খেলোয়াড়
বাংলাদেশের অলিম্পিক গলফ খেলোয়াড়
এশীয় ট্যুর গলফার
২০১৪ এশিয়ান গেমসের গলফার
২০১৬ গ্রীষ্মকালীন অলিম্পিকের গলফ খেলোয়াড়
এশিয়ান গেমসে বাংলাদেশের প্রতিযোগী
বাংলা টিভি

বাংলা টিভি হল বাংলা ভাষার একটি টিভি চ্যানেল। ১৯৯৮ সালে এটি ইংল্যান্ডে যাত্রা শুরু করে। ১৯ মে ২০১৭ সালে বাংলা টিভি বাংলাদেশে পূর্ণাঙ্গ সম্প্রচার শুরু করে।

ইতিহাস 
১৯৯৮ সালে বাংলা টিভি পরীক্ষামূলক সম্প্রচার শুরু করে ও ১৯৯৯ সালে বাংলা টিভি আনুষ্ঠানিক ভাবে ইংল্যান্ডের প্রথম বাংলা ভাষার টেলিভিশন চ্যানেল হিসেবে যাত্রা শুরু করে। ২০০৫ সালের আগ পর্যন্ত এটা ছিল অর্থের বিনিময়ে প্রচারিত চ্যানেল। তখন চ্যানেল এস নামের মুক্ত ও বিনামূল্যের চ্যানেল চালু হলে বাংলা টিভি প্রতিযোগিতায় টিকে থাকতে এর সেবা বিনামূল্যের করে দেয়।

সাময়িক বাতিল
১লা জুলাই ২০১০ সালে স্কাই ও চ্যানেল ৭৮৬ বাংলা টিভিকে বাতিল করে দেয় কোন ব্যাখা ছাড়াই। পরে ৯ জুলাই টিভি চ্যনালেটি ফিরে আসে। অফকমের নিয়মের গুরুতর লঙ্ঘনের কারণে ২০১০ সালের ডিসেম্বর মাসে বাংলা টিভিকে আবার স্কাই ইপিজি থেকে সরিয়ে নেওয়া হয়। চ্যানেলটি নতুন ব্যবস্থাপনা পর্ষদের অধীনে ১৭ জুন ২০১১ সালে আবার ফিরে আসে।

বিরোধ 
চ্যানেল এসের আগমনের পর বাংলা টিভির সাথে তাদের বিরোধ বাঁধে। এর আগে বাংলা টিভি ছিল মনোপলি সেবা দাতা এবং অনেক অনুষ্ঠান প্রচার করত ব্রিটেনে অবস্থিত বাংলাদেশী সম্প্রদায়ের যেমন- বৈশাখী মেলা, বাংলাদেশ ফ্লিম এডোয়ার্ড ও পিঠা উৎসব। এর মধ্যে পিঠা উৎসবই ছিল প্রধান।

বাংলাদেশে
১৯ মে ২০১৭ তারিখে বাংলা টিভি বাংলাদেশে সম্প্রচার শুরু করে। জাতীয় সংসদের স্পিকার ও আন্তঃ সংসদীয় ইউনিয়নের (আইপিইউ) নির্বাহী কমিটির চেয়ারপারসন ড. শিরীন শারমিন চৌধুরী চ্যানেলটির আনুষ্ঠানিক সম্প্রচারের উদ্বোধন করেন।

অনুষ্ঠান 
 সংবাদ
 বাংলা সিনেমা
 ইসলামে নারীর জিজ্ঞাসা
 ইসলামিক জিজ্ঞাসা ও জবাব
 আইন ও বিচার
 অপনার ডাক্তার
 বাংলার গান
 শেকড়ের গান
 বাংলার সকাল

আরও দেখুন 
 বাংলাদেশ টেলিভিশন
 এটিএন বাংলা
 বাংলাদেশের টেলিভিশন কেন্দ্রের তালিকা
 চ্যানেল এস্‌

তথ্যসূত্র

বহিঃসংযোগ 
 দাপ্তরিক ওয়েবসাইট

বাংলা ভাষার টেলিভিশন চ্যানেল
ব্রিটিশ বাংলাদেশী গণমাধ্যম
১৯৯৯-এ প্রতিষ্ঠিত টেলিভিশন চ্যানেল ও স্টেশন
যুক্তরাজ্যের টেলিভিশন চ্যানেল
বাংলাদেশের টেলিভিশন চ্যানেল
১৯৯৯-এ যুক্তরাজ্যে প্রতিষ্ঠিত
অ্যাবসার্ড

অ্যাবসার্ড () হচ্ছে জার্মানির একটি সুপরিচিত ন্যাশনাল স্যোশালিস্ট ব্ল্যাক মেটাল ব্যান্ড ও তাদের চরম ডানপন্থী হিসেবে বিবেচনা করা হয়। ব্যান্ডটি ১৯৯২ সালে গঠিত হয় সন্ডারশাওসেনে হেন্ড্রিক মোবুস ও সেবাস্তিয়ান সাচাওসেইয়ের মাধ্যমে। তাদের গানের কথাতে জাতীয়তাবাদ, খ্রিস্টানবিরোধীতা ও পাগানিজমের প্রভাব লক্ষণীয়। প্রথমদিকের ন্যাশনাল স্যোশালিস্ট ব্ল্যাক মেটাল ব্যান্ড হওয়া সত্ত্বেও তারা অতটা বিখ্যাত ছিল না ১৯৯৯ সালের আসগার্ডস্রেই অ্যালবাম প্রকাশের আগ পর্যন্ত। ১৯৯৩ সালে ব্যান্ডের সদস্যরা ১৫ বছর বয়সী সান্ড্রো বেয়েরকে হত্যা করে কুখ্যাত হয়ে ওঠে। এ হত্যাকাণ্ডের উদ্দেশ্য ছিল সাচাওসেইয়ের অবৈধ সম্পর্ককে গোপন করা যা ছিল তার সহপাঠীর মায়ের সাথে ও ব্যান্ড সম্পর্কে নানা ধরনের গুজব ছড়ানো বন্ধ করা। এরপর ব্যান্ডের সদস্যরা জেলে একত্রিত হয়ে গান করার চেষ্টা করে। ১৯৯৮ সালে তার প্যারোলে মুক্তি পায় কারণ অপরাধের সময় তাদের বয়স ১৮ বছরের নিচে ছিল এই যুক্তিতে। তবে প্যারোলের শর্ত ভঙ্গের কারণে মোবুসের প্যারোল বাতিল হয়ে যায় কারণ সে একটা কনসার্টে হিটলার স্যালুট দিয়েছিল। যাইহোক সে কোনরকমে আমেরিকাতে চলে আসতে সক্ষম হয় ও আশ্রয় প্রার্থনা করে। কিন্তু সে সেখানেও গ্রেফতার হয় ও খুনের অপরাধে ৩ বছরের সাজা হয়। ১৫ই মে ২০০৩ সালে সে আবারও ৪ বছরের সাজা পায়। এ সমস্ত ঘটনার কারণে ব্যান্ডের লাইন আপ বারবার পরিবর্তিত হয় ও এখনকার ব্যান্ডটিকে তাই সম্পূর্ণ নতুন একটি ব্যান্ড বলে মনে করেন অনেকে। তাদের গানে ব্ল্যাক মেটাল ধারার গানে প্রভাব অতটা লক্ষণীয় না হলেও সেখানে হার্ডরক ও পাঙ্ক রক ধারার গানের উপদান বিদ্যমান। তাদের গানের এহেন বিচ্যুতির জন্য ব্ল্যাক মেটাল সমাজ কখনোই তাদের ভালো মনোযোগ প্রদর্শন করেনি।

বর্তমান সদস্য 
 রোনাল্ড উলফমোবুস
 সভেন আনহোল্ড জিম্পার

ডিস্কোগ্রাফি 
 ইটারনাল উইন্টার (১৯৯২)
 গড’স ডেথ (১৯৯২)
 ডেথ ফেম দ্যা ফরেস্ট(১৯৯৩)
 স্যাডনেস (১৯৯৩)
 আউট অব ডুংজেওন (১৯৯৪)
 উবাংগাসরাউম (১৯৯৪)
 থুরিংগিয়ান পাগান ম্যাডনেস (১৯৯৫)
 সন্নেনরিটার (১৯৯৯)

অ্যালবাম 
 ফ্যাক্টা লংগুন্তুর (১৯৯৬)
 ওয়ারউলফথ্রোন (২০০১)
 টটেন লাইডার (২০০৩)
 ব্লুতগারিচত (২০০৫)
 ডার ফানফজেহনজাহরিগে ক্রেইগ (২০০৮)

তথ্যসূত্র

বহিঃসংযোগ 
 আনুষ্ঠানিক ওয়েবসাইট (জার্মান/ইংরেজি)
 Free Hendrik Möbus website (German/English)
 Mourning the Ancient - Interview with Hendrik (2001)
 Mourning the Ancient, founder and webmaster of hendrikmoebus.com and secretary for William Luther Pierce, - Interview with Hendrik
 The Case of Hendrik Möbus by Dr. William Pierce - Free Speech - October 2000 - Volume VI, Number 10

ব্ল্যাক মেটাল ব্যান্ড
হেভি মেটাল সঙ্গীত দল
কার্পেথিয়ান ফরেস্ট

কার্পেথিয়ান ফরেস্ট () একটি নরওয়েজিয়ান ব্ল্যাক মেটাল ব্যান্ড যা ১৯৯০ সালে নাটালফরেস্ট ও নর্ডাভিন্ডের মাধ্যমে গঠিত হয়। কার্পেথিয়ান ফরেস্ট ব্যান্ডের গানের কথা আবর্তিত হয়েছে শয়তান, স্যাটানিজম ও খ্রিস্টান বিরোধিতাকে কেন্দ্র করে।

কার্পেথিয়ান ফরেস্ট তাদের দেশে বিপুল জনপ্রিয়তা পেয়েছে। ১৯৯২ সালে প্রকাশিত তাদের ডেমো টেপ ব্ল্যাডলুস্ট এ্যান্ড পারভারশন বিপুল সাড়া পায় আন্ডারগ্রাউন্ডে। তাদের মনকে আবিস্ট করা, বিকট ও অসুস্থ শব্দ একটা নিজস্ব চিহ্ন বহন করে। ১৯৯৩ সালে ব্যান্ডটি তাদের ২য় ডেমো বের করে যার নাম জার্নি থ্রো দ্যা কোল্ড মুরস অব সভারটজান। এতে তাদের শীতল ধরনের শব্দ ব্যবহৃত হয় যা আন্ডার গ্রাউন্ডে বিশাল জনপ্রিয়তা পায়। ১৯৯৫ সালে তাদের প্রথম ছোট অ্যালবাম থ্রো ক্যাজম, কেভ এ্যান্ড টিটান উডস প্রকাশিত হয়। ১৯৯৮ সালে তাদের প্রথম অ্যালবাম ব্ল্যাক সাইনিং লেদার প্রকাশ পায়। ৩ বছর নীরব থাকার পর কার্পেথিয়ান ফরেস্ট ১৯৯৮ সালের প্রথম কনসার্ট করে স্যাটারিকন ও ইমমরটাল ব্যান্ডের সাথে নরওয়ের কোয়ার্ট ফেস্টিভ্যালে।

বর্তমান সদস্য 
 নাটালফরেস্ট
 ভ্রাংসিন
 অ্যান্ডারস করবো
 ব্ল্যাড পারভাটেড

ডিস্কোগ্রাফি

স্টুডিও অ্যালবাম 
  থ্রো ক্যাজম, কেভ এ্যান্ড টিটান উডস  (১৯৯৫)
  ব্ল্যাক সাইনিং লেদার  (১৯৯৮)
 স্ট্রেঞ্জ ওল্ড ব্রেউ (২০০০)
 মরবিড ফ্যাসিনেশন অব ডেথ (২০০১)
 ডিফেন্ডিং দ্যা থ্রোন অব ইভিল (২০০৩)
 ফাক ইউ অল!!!  (২০০৬)

সংকলিত অ্যালবাম 
 ব্ল্যাডলুস্ট এ্যান্ড পারভারশন (১৯৯৭)
 উই আর গোয়িং টু হেল ফর দিস (২০০২)
 উই আর গোয়িং টু হলিউড ফর দিস (২০০৪)
 স্কাজেন্ড হ্যান্স লিক (২০০৪)

ডেমো 
 ব্ল্যাডলুস্ট এ্যান্ড পারভারশন (১৯৯২)
 জার্নি থ্রো দ্যা কোল্ড মুরস অব সভারটজান (১৯৯৩)

বহিঃসংযোগ 
 Official myspace page
 Official homepage
 Carpathian Forest at MusicMight
 The cover version of the song "a forest" from Carpathian Forest
 Review on Lebmetal.com

ব্ল্যাক মেটাল ব্যান্ড
হেভি মেটাল সঙ্গীত দল
শিম

শিম () একটি অতি পরিচিত লতাজাতীয় গাছ। এটি বিভিন্ন প্রজাতির হয়ে থাকে ও এটি ফাবাসিয়া শ্রেণিভুক্ত। শিম মানুষ ও পশুর খাবার হিসেবে ব্যবহৃত হয়। পেকে শুকিয়ে যাবার আগে যদি শিমের শুঁটি তোলা যায় তবে তা হয় সতেজ কাঁচা যা রান্না করে খাওয়ার মতো। সবুজ শিম মানে পেকে না যাওয়া শিম।

প্রকারভেদ 

পৃথিবীতে অনেক জাতের শিম আছে, যেমন:

 ভিসিয়া
 ফাবা বা বড় শিম
 ভিগনা
 মথ শিম
 আজুকি শিম
  ইউরাড শিম
  মাংগ শিম
 রাইস শিম
 কাউপি 
 সিসার
 গারব্যাঞ্জো শিম 
 পিসাম
 মটর
 লাথিরাস
 ইন্ডিয়ান মটর
 টুবারাস মটর
 লেন্স
 কালিনারিস 
 ল্যাবলাব
 হাইয়াসিন্থ শিম 
 ফাসিউলুস
 টপারি শিম
 রানার শিম
 লিমা শিম 
 কমন শিম
 গ্লাইসিন
 সয়াবীন
 পসোফোকারপুস
 কামরাঙা শিম 
 কাজানুস
 কবুতর শিম 
 স্টিজোলোবিয়াম
 ভেলভেট শিম
 সাইয়াম্পোসিস
 গুয়ার 
 কানাভালিয়া
 জ্যাক শিম
 তলোয়ার শিম 
 ম্যাক্রোটাইলোমা
 ঘোড়া গ্রাম 
 লুপিন
 টারুই
 লুপিনি শিম 
 ইরাইথ্রিনা
 কোরাল শিম

বিষাক্ততা 
কিছু শিম আবার বিষাক্ত যেগুলো লাল রংয়ের এবং কিডনী শিম। এতে একটি বিষাক্ত পদার্থ ল্যাক্টিন আছে যা রান্না করার মাধ্যমে নষ্ট করা উচিত। প্রায় দশ মিনিট সিদ্ধ করে বিষাক্ত শিমকে খাবার উপযোগী করা যায়। শিম রান্না একটি ধীর রান্না পদ্ধতি, কারণ এখানে কম তাপমাত্রা ব্যবহার করা হয়, যা বিষ ধ্বংস করতে পারে না যদিও শিমটা খেতে খারাপ লাগে না বা বাজে গন্ধ থাকে না। (যদিও এটা সমস্যা হওয়া উচিত না যদি তা রান্নার সময় সিদ্ধ করা হয় ও আরো কিছুক্ষণ রেখে দেওয়া যায়।)

দেশি শিম
ফ্রেঞ্চ বিন (French bean)শিমের অন্যতম প্রজাতি Phaseolus vulgaris, স্থানীয়ভাবে নানা নামে পরিচিত। যেমন চট্টগ্রাম এর স্থানীয় ভাষায় শিমকে চঁই নামে ডাকা হয়।  এসব নামের অধিকাংশই শুধু প্রজাতির মধ্যেকার নির্দিষ্ট প্রকারগুলির (forms) ক্ষেত্রে প্রযোজ্য, প্রকারের গোটা লহরীর জন্য নয়। স্নাপবিন, সালাদ বিন, গ্রীন বিন, কিডনি বিন, হ্যারিক্ট বিন ইত্যাদি সবজি হিসেবে ব্যবহার্য জাতগুলির ক্ষেত্রেই প্রযোজ্য, আর ডাল হিসেবে ব্যবহার্যগুলি হলো ড্রাইবিন, নাভাল বিন ইত্যাদি।

বাংলাদেশে ফেঞ্চ বিনের চাষ না হলেও বাড়ির সবজি বাগানে প্রায়ই লাগানো হয়। বর্ষজীবী এই লতানো বা খাড়া গুল্মের মুখ্য মূল দ্রুত এক মিটার গভীরে পৌঁছে শাখাপ্রশাখা বিস্তার করে। লতানো জাতের কাণ্ড ১-৩ মিটার লম্বা, তাতে ১৫-৩০টি লম্বা পর্ব। পাতাগুলি একান্তর, ত্রিপত্রিক, কিছুটা রোমশ, দীর্ঘবৃন্তক; উপপত্র ক্ষুদ্র; পত্রিকা ডিম্বাকার, অখন্ড, দীর্ঘ। ফল সাধারণত সরু ও লম্বা, ৫-৭ বীজীয়। অঙ্কুরোদ্গম মৃদভেদী।

কচিফল ও পাকা শুকনো বীজের জন্যই ফ্রেঞ্চ বিনের চাষ হয়। অনেক প্রজাতির জাবপোকা (aphid) ও পাতার শোষক পোকা (leafhopper) শিমের ক্ষতি করে। সাধারণ রোগের মধ্যে অ্যানথ্রাকনোজ, রাস্ট, মোজাইক ও গোড়াপচা উল্লেখযোগ্য।

পুষ্টিগুণ
শিমের মধ্যে প্রোটিন, জটিল শর্করা, ফোলেট এবং আয়রন বেশি থাকে। শিমেও প্রচুর পরিমাণে ফাইবার (তন্তু, আঁশ) এবং দ্রবণীয় ফাইবার থাকে।এক কাপ রান্না করা শিম ৯ থেকে ১৩ গ্রাম ফাইবার সরবরাহ করে। দ্রবণীয় ফাইবার রক্তের কোলেস্টেরল হ্রাস করতে সহায়তা করে।

উৎপাদন 
বিশ্বে শুকনো শিম উৎপাদনে শীর্ষ দেশ ব্রাজিল, ভারত, চীন। ইউরোপে সেরা হলো জার্মানি ।

সবুজ শিম উৎপাদনে শীর্ষ দেশ চীন, ইন্দোনেশিয়া এবং তুরস্ক।

তথ্যসূত্র

পাদটীকা

বহিঃসংযোগ 

 Everett H. Bickley Collection, 1919-1980 Archives Center, National Museum of American History, Smithsonian Institution.
 Discovery Online: The Skinny On Why Beans Give You Gas 
 Bulgarian Guide: Bean Soup Recipe
 Fermentation improves nutritional value of beans
 Cook's Thesaurus on Beans

সবজি
প্রধান খাদ্য
শস্য
উদ্ভিদের সাধারণ নাম
ভোজ্য কলাই
ভেগান রন্ধনশৈলী
অ্যাস্টারটে (ব্যান্ড)

অ্যাস্টারটে গ্রিসের এথেন্সের একটি পুরো মহিলা সদস্যবিশিষ্ট ব্ল্যাক মেটাল ব্যান্ড, যা দেবী অ্যাস্টারটের নাম অনুযায়ী রাখা হয়েছে।

ইতিহাস 
১৯৯৫ খ্রিষ্টাব্দে ল্লোথ নামে ব্যান্ডটি গঠিত হয়। তাদের ড্রামার ছিল তখন ইনভোকেইশন ব্যান্ডের সাইকোস্লটার যিনি তাদের ডেমো ড্যান্সিং ইন দ্যা ডার্ক লেইক অব ইভিলে অংশ নেন যা ১৯৯৭ সালে প্রকাশিত হয়। এর কিছুসময় পরেই সেমেটিক যৌনতার দেবীর নামে তাদের ব্যান্ডের নাম রাখা হয়।  ১৯৯৮ খ্রিষ্টাব্দে ব্ল্যাক লোটাস রেকর্ডস থেকে তাদের প্রথম অ্যালবাম ডুম ডার্ক ইয়ারস মুক্তি পায়। এই রেকর্ডস থেকে তাদের আরো দুটি অ্যালবাম মুক্তি পায়। এরপর ব্যান্ডের সদস্য পরিবর্তিত হয় কিছুটা। অ্যাভান্টগ্রান্ড রেকর্ডস থেকেতাদের চতুর্থ ও পঞ্চম অ্যালবাম প্রকাশ পায়। তাদের সর্বশেষ অ্যালবাম ২০০৭ খ্রিষ্টাব্দে প্রকাশিত ডেমোনাইজড।

বর্তমান সদস্য 
 মারিয়া ত্রিসতেসা কোলোকৌরি
 ডেরকেতা
 আইস
 লাইকন
 হাইব্রিস

বিশেষ অতিথি 
 ল্লোথ ব্যান্ডের সিক
 মেইহেম ব্যান্ডের আটিলা সিহার
 গড ডেথ্রোন ব্যান্ডের হেনরি সাট্টালার
 আর্চ এনিমি ব্যান্ডের অ্যাঞ্জেলা গসসোও
 রটিং ক্রাইস্ট ব্যান্ডের সাকিস তলিস
 ডিমু বরগীর ব্যান্ডের শাগ্রাথ

ডিস্কোগ্রাফি

ডেমো 
 ড্যান্সিং ইন দ্যা ডার্ক লেইক অব ইভিল (১৯৯৭)

স্টুডিও অ্যালবাম 
 ডুম ডার্ক ইয়ারস (১৯৯৮)
 রাইজ ফ্রম উইথ ইন (২০০০)
 কর্ড সুপারিয়াস, সিকুট ইনফারিয়াস (২০০২)
 সাইরেন্স (২০০৪)
 ডেমোনাইজড (২০০৭)

তথ্যসূত্র

বহিঃসংযোগ 
 মেটাল আর্কাইভ
 মাইস্পেস

সঙ্গীত দল
বাইল



প্রত্নতত্ত্ব ও ধর্মশাস্ত্র অনুযায়ী 
বাইল মূলত বৃষ্টি, সূর্য, বজ্র,উর্বরতা ও কৃষির দেবতা ও কিছু দিকে তিনি পানির দেবতা ইয়ামকেও চগাড়িয়ে যান। বাইল দেবতা ডাগনের পুত্র। শস্যের দেবতা বাইলের পুনর্জন্মের অনুমোদন দেয়। বাইলের ধারণাটা আসে যখন খ্রিস্টানরা তাদের প্রাচীন দেবতাদের দানবে রূপান্তর করেন ও দানবিদ্যায় নরকের মানুষদের নানা ভাবে ভাগ করা হয়। সেমেটিক দেবতা বাইলও এর থেকে বাদ পড়েনি ও একটি আলাদা সৃষ্টিতে পরিণত হয়েছে বাইলজাবাব থেকে। আরামিন্স যারা তার উপাসনা ভূমধ্যসাগরের অন্যান্য অংশেও ছড়িয়ে দেন তারা সেমেটিক দেবতা হাডাডকেও বাইল নামে ডাকত। প্রাথমিক দানববিশেষজ্ঞরা বাইল বা হাডাড সম্পর্কে জানত না তেমন, যদিও বাইবেলে এটাকে যেকোন অঙ্কের স্থানীয় ভূত হিসেবে দেখা হয়েছে। বাইলকে বাইলজাবাবের সাথে গুলিয়ে ফেলা হত প্রত্নতত্ত্ববিদেরা রাস সামরা ও ইবলা খননের আগে যেখানে তারা প্রাচীন অনেক লেখা পান এই সিরিয়ান এদবতামন্ডলী সম্পর্কে। কিছু খ্রিস্টান লেখায় একে উচ্চ পদস্থ শয়তান বা শয়তান নিজেই হিসেবে দেখা হয়।

বাইবেল ও ঐতিহাসিক প্রমাণ পাওয়া যায় যে মোয়াবিতেসরা বাইলের উপাসনা করত। মোয়াবিতেস থেকে ইসলামপূর্ব যুগে মক্কার মানুষরা হুবালের মূর্তি নিয়ে আসে।

আরও দেখুন 
 সলোমনের হ্মুদ্র চাবি

তথ্যসূত্র

বহিঃসংযোগ 
 Baal demon: Encyclopedia - Baal demon

ডাকিনী বিদ্যা
বেলফেগর (ব্যান্ড)

বেলফেগর একটি অস্ট্রিয়ার সালজবার্গের ব্ল্যাকেন্ড ডেথ মেটাল ব্যান্ড, যা ১৯৯১ সালে বিট্রেয়ার নামে গঠিত হয় ও পরে ১৯৯৩ সালে এই নাম ধারণ করে। তাদের নাম দানব বেলফাগরের নাম অনুসারে রাখা হয়েছে।

ইতিহাস 
ভোকাল ও বেজিস্ট ম্যাক্স এই ব্যান্ড গঠন করে ১৯৯১ সালে। ১৯৯১ সালের এপ্রিলে তারা তাদের প্রথম ডেমো ক্রুজিফিক্সসন প্রকাশ করে ও পরে আনবর্ন ব্লাড বের করে। ব্লাড বাথ ইন প্যারাডাইস নামের একটি ম্যাক্সি সিডি বের করার পর তারা তাদের নাম রাখে বেলফেগর। এই ডেমো প্রকাশে আগে বা পরে ম্যাক্স ব্যান্ড ত্যাগ করে ও হেলমুথ তার জায়গা নিয়ে নেয়। ১৯৯৪ সালে তারা পারভার্টেড টেস্ট নামের রেকর্ড লেবেলের সাথে চুক্তি করে যা থেকে অবস্কিউওর অ্যান্ড ডিপ নামের ডেমো বের হয়। ১৯৯৫ সালের জানুয়ারিতে দ্যা লাস্ট সাপার নামের অ্যালবাম লিথাল রেকর্ডস থেকে মুক্তি পায়। এই সময় তাদের লোগো পরিবর্তিত হয়। ১৯৯৭ সালের অক্টোবরে তাদের ২য় অ্যালবাম ব্লাট সাবাথ বের হয়। ১৯৯৮ সালে তারা বেহেমথের সাথে ইউরোপ সফরে বের হয়। ২০০২ সালে তারা সামারব্রীজ, ব্রুটাল অ্যাসল্ট ও মরবাইড স্পাইলি উৎসবে গান পরিবেশন করে। ইনফারনাল লাইভ অরগাজম নামের অ্যালবাম তাদের নিজস্ব লেবেল ফাল্লেলুজাহ প্রডাকসন থেকে প্রকাশের পর তারা নাপলম রেকর্ডসের সাথে চুক্তি করে। ২০০৩ সালে ডিসেম্বরে তাদের অ্যালবাম লুসিফার ইন্সেস্টাস প্রকাশিত হয়। ২০০৪ সালে তারা এক্স মাস ফেস্টিভ্যালে গান করে নাপালম ডেথ, ভাদের, মারডুক ও ফিন্নট্রলের সাথে।
২০০৫ সালে তারা নিউক্লিয়ার ব্ল্যাস্ট রেকর্ডসের সাথে চুক্তি করে। ২০০৭ সালে সেপ্টেম্বরে তারা গরগরথের সাথে গান করে দক্ষিণ আমেরিকাতে। ২০০৮ সালে তারা আমন আমার্থের সাথে দক্ষিণ আমেরিকা সফর করে।

বর্তমান সদস্য 
 হেলমুথ
 মরলাচ
 সারপেন্থ

ডিস্কোগ্রাফি 
 দ্যা লাস্ট সাপার (১৯৯৫)
 ব্লাট সাবাথ (১৯৯৭)
 নেক্রোডামন টেরোসাথান (২০০০)
 লুসিফার ইন্সেস্টাস (২০০৩)
 গোট রিচ ফ্লেসকাল্ট (২০০৫)
 পেস্টাপোকালাইভস ৬ (২০০৬)
 ব্লন্ডা গোট জোম্বি (২০০৮)
 ওয়াল্পুল্গিস রাইটস-হেক্সেনওয়ান (২০০৯)
 নাম বিহীন ৯ম অ্যালবাম (২০১১)

ডেমো 
 ক্রুজিফিক্সসন (১৯৯১)
 আনবর্ন ব্ল্যাড (১৯৯১-১৯৯২)
 ব্ল্যাড বাথ ইন প্যারাডাইস (১৯৯২)
 অবস্কিউওর অ্যান্ড ডিপ (১৯৯৪)

লাইভ অ্যালবাম 
 ইনফারনাল লাইভ অরগাজম(২০০২)

তথ্যসূত্র

বহিঃসংযোগ 

 বেলফেগরের দাপ্তরিক ওয়েবসাইট
 মাইস্পেসে বেলফেগর 
 www.napalmrecords.com

ব্ল্যাক মেটাল ব্যান্ড
ডেথ মেটাল ব্যান্ড
হেভি মেটাল সঙ্গীত দল
সাঙ্গীতিক কুয়োটেট
ডার্ক ফিউনারাল

ডার্ক ফিউনারাল সুইডেনের স্টকহোমে গঠিত একটি ব্ল্যাক মেটাল ব্যান্ড। তারা সুইডেনে ব্ল্যাক মেটালের দ্বিতীয় স্রোতের সময় আবির্ভূত ব্যান্ডগুলোর অন্যতম।

তাদের গানের কথা ঐতিহ্যগতভাবে স্যাটানিজম ও খ্রিস্টান বিরোধী বিষয় সম্বন্ধীয় কারণ ব্যান্ডের সাথে লর্ড আহ্রিমান ও এম্পারর ম্যাগাস কালীগুলা আছেন যারা লাভেয়ান স্যাটানিজমের চর্চা করেন। তাদের প্রথম দিকে গানের কথায় নরক ও শয়তান চিত্রিত হয়েছে বেশি। পরে লর্ড আহ্রিমান ব্যান্ডের সাথে যুক্ত হলে তাদের গানের কথায় ঈশ্বর নিন্দা ও খ্রিস্টান বিরোধী বিষয় বেশি উঠে আসে, যদিও এতে কিছুটা ব্যতিক্রমও আছে।

ইতিহাস 
ডার্ক ফিউনার‍্যাল ১৯৯৩ সালে লর্ড আহ্রিমান ও গিটারিস্ট ব্ল্যাকমুনের মাধ্যমে গঠিত হয়। কিছু সময় পরেই ড্রামার ড্রাউজেন ও বেজিস্ট ও ভোকালিস্ট দেমগরথ যোগ দেয় ব্যান্ডে। ১৯৯৪ সালের ৪ই মে তাদের সেলফ টাইটেলড অ্যালবাম ও নিজস্ব অর্থায়নের অ্যালবাম ডার্ক ফিউনার‍্যাল মুক্তি পায়, আর সেদিনই ছিল তাদের অভিষেক কনসার্ট নরওয়ের অসলোতে যেখানে আরো অভিষিক্ত ব্যান্ড ছিল মারডুক ও গরগরথ। ইকুইম্যান্থনের মাধ্যমে ড্রামার ড্রাউজেন প্রতিস্থাপিত হন তাদের অ্যালবাম রেকর্ডিংয়ের পরেই। ১৯৯৬ সালের ২৮শে জানুয়ারি ব্যান্ডটির ১ম পূর্ণাঙ্গ অ্যালবাম দ্যা সিক্রেটস অব ব্ল্যাক আর্টস মুক্তি পায়। অ্যালবামটি প্রকাশের পরই তা মেটাল ব্লেড রেকর্ডস থেকে অনুমোদন পায়। তাদের ৩য় স্টুডিও অ্যালবাম ডাইবোলিস ইন্টারিয়াম প্রকাশের পর তারা সফরে বের হয়। তারা প্রথমে ইউরোপ সফর করে যাতে নরওয়ের রাগনারক ব্যান্ডও ছিল, তারপর তাদের দীর্ঘ দিনের পুরানো বন্ধু ক্যানিবাল করপসের সহযোগিতায় আমেরিকা সফর করে। ডাইবোলিস ইন্টারিয়াম অ্যালবামটিকে সুইডিশ রেডিও রকেট ৯৫.৩ এফ এম বেস্ট সুইডিশ হার্ডরক ব্যান্ড বিষয়শ্রেণীতে মনোনয়ন দেয়। ২০০৪ সালে তারা রিগেইন রেকর্ডস থেকে তাদের ১ম লাইভ অ্যালবাম ডা প্রোফান্ডিস ক্লামাভি এড টে ডোমিন বের হয়। ২০০৫ সালের ৩১শে মে এটা সারা আমেরিকাতে ক্যান্ডেল লাইট রেকর্ডসের মাধ্যমে মুক্তি পায়।

বর্তমান সদস্য 
 লর্ড আহ্রিমান -গিটার (১৯৯৩–বর্তমান)
 চাক মল- গিটার (২০০৩–বর্তমান)

ডিস্কোগ্রাফি

স্টুডিও অ্যালবাম 
 দ্যা সিক্রেটস অব ব্ল্যাক আর্টস (১৯৯৬)
 ভবিস্কাম সাটানাস (১৯৯৮)
 ডাইবোলিস ইন্টারিয়াম (২০০১)
 আত্তারা টরটাস শাঙ্কটুস (২০০৫)
 এ্যাগেলুস এক্সুরো প্রো ইটারনাস (২০০৯)

লাইভ অ্যালবাম 
 ডা প্রোফান্ডিস ক্লামাভি এড টে ডোমিন (২০০৪)

এক্সটেন্ডেড প্লে 
 ডার্ক ফিউনার‍্যাল (১৯৯৪)
 টিচ চিল্ড্রেন টু ওয়ারসিপ সাটান (২০০০)

ভিডিও অ্যালবাম 
 আত্তারা ওরবিস টেররারুম- পার্ট ১ (২০০৭)
 আত্তারা ওরবিস টেররারুম- পার্ট ২ (২০০৮)

তথ্যসূত্র

বহিঃসংযোগ 
 ডার্ক ফিউনার‍্যালের দাপ্তরিক ওয়েবসাইট
 অলমিউজিকে ডার্ক ফিউনার‍্যাল 
 
 মেটাল এনসাইক্লোপিডিয়ায় ডার্ক ফিউনার‍্যাল' 

ব্ল্যাক মেটাল ব্যান্ড
হেভি মেটাল সঙ্গীত দল
১৯৯৩-এ প্রতিষ্ঠিত সঙ্গীত দল